b'\n_START_ARTICLE_\nSan Mateo (California)\n_START_SECTION_\nHistorie\n_START_PARAGRAPH_\nByen ligger p\xc3\xa5 omr\xc3\xa5det som de spanske kolonistene kalte Rancho de las Pulgas (\xc2\xabloppenes ranch\xc2\xbb og Rancho San Mateo, omr\xc3\xa5dets eldste historie er dokumentert i arkivene til Mission San Francisco de As\xc3\xads, ogs\xc3\xa5 kalt Mission Dolores, som ble grunnlagt i 1776. I 1789 hadde de spanske misjon\xc3\xa6rene navngitt et indiansk landsby langs Laurel Creek som Los Laureles, eller Laurels. Et kart fra 1835 over ranchen kaller bekken for arroyo de los Laureles. I dag er det meste av dette borte som f\xc3\xb8lge av byutviklingen._NEWLINE_I 1810 var Coyote Point et faststat sted i San Mateo. Fra begynnelsen av 1850-\xc3\xa5rene begynte noen velst\xc3\xa5ende folk fra San Francisco \xc3\xa5 bygge sommerhus eller faste bolighus om disse omr\xc3\xa5dene. Selv om det meste av disse etableringene skjedde i det tilst\xc3\xb8tende Hillsborough og Burlingame, ble en rekke historisk viktige byggverk ble ogs\xc3\xa5 oppf\xc3\xb8rt i San Mateo._NEWLINE_A.P. Giannini, grunnleggeren av den amerikanske banken Bank of Italy, som senere ble Bank of America, bodde her det meste av livet. Hans store praktbygning Seven Oaks, er listef\xc3\xb8rt i National Register of Historic Places (No.99001181). Denne ligger i 20 El Cerrito Drive, man har n\xc3\xa5 forfalt da den ikke er blitt bebodd eller vedlikeholdt i flere \xc3\xa5r.._NEWLINE_I 1858 ble Sun Water Station, et stoppested p\xc3\xa5 postruten Butterfield Overland Mail, etablert i San Mateo. Den l\xc3\xa5 14,5 km s\xc3\xb8r for Clarks Station i det som idag er San Bruno like langt nord for den neste stasjonen i Redwood City._NEWLINE_Howard Estate ble bygget i 1859 p\xc3\xa5 h\xc3\xb8yden som n\xc3\xa5s av Crystal Springs Road. Parrott Estate ble reist i 1860 i det samme omr\xc3\xa5det, noe som ga grunnlag for strid om navnet p\xc3\xa5 h\xc3\xb8yden, Howard Hill og Parrot Hill. Etter at bilene endret trafikkm\xc3\xb8nsteret, blir ingen av disse navnene brukt om h\xc3\xb8yden. Borel Estate ble utviklet n\xc3\xa6r Borel Creek i 1874. Den har blitt videreutviklet siden slutten av 1900-tallet og brukes som et moderne kontorbygg med butikker._NEWLINE_Eugene J. De Sabla Japanese Teahouse and Garden ble etablert i1894 p\xc3\xa5 70 De Sabla Road, tegnet av Makoto Hagiwara, som ogs\xc3\xa5 st\xc3\xa5r bak den japanske hagen i Golden Gate Park in San Francisco. Han s\xc3\xb8rget for at japanske kunstnere ble sendt til USA for \xc3\xa5 bygge slike tehuskonstruksjoner. Parsellen ble kj\xc3\xb8pt i 1988 av en forretningsmann fra San Francisco Achille Paladini og hustruen Joan, som har restaurert dette. Hagen har hundrevis av ulike planter og en rekke sjeldne tr\xc3\xa6r. En stor koi-dam omgir en \xc3\xb8y. Eiendommen ble skrevet inn i National Register of Historic Places i 1992._NEWLINE_Hayward Park, en Queen Anne style-park fra 1880 omgir huset til Alvinza Hayward ble bygget p\xc3\xa5 en 3,2 km\xc2\xb2 eiendom i San Mateo. Eieindommen, som ogs\xc3\xa5 har en hjortepark og en hestel\xc3\xb8psbane, ble bygget om til et hotell etter Haywards d\xc3\xb8d i 1904. Det brant ned i en voldsom brann i 1920.'